A versenyzéstől viszont nem vonult vissza az ekkor 24 esztendős pilóta, s hamarosan már négy keréken igyekezett betörni a legjobbak közé. A lehetőséget a legendás Stirling Moss súlyos sérülése adta meg neki, hiszen ő került a négyszeres vb-ezüstérmes helyére Rob Walker csapatában. Formula–1-es karrierjét az 1962 augusztusában rendezett Dán Nagydíjon kezdte meg, míg világbajnoki bemutatkozására a karácsony és újév közt rendezett Dél-afrikai GP-n került volna sor.